Закупне право

Закупне право (зване ай емфитевтичне, emfyteusis = дѣдична аренда нѣмецке або шкултетскеСлово шолтис (šoltys) походить з нѣмецкого Schultheiss або Schuldheiß, де Schuld = довг + heischen = вымагати; а в полатинченой формѣ писало ся scultetus або sculteus.) обсяговало дѣдичность выкупленых земель, вольне диспонованя з нима, окремы права про организаторох того осельованя.Osídľovanie Slovenska

Од конця 13 ст. зачала ся практика одданя спустѣлых земель на довгочасну або дѣдичну аренду, а од 14 ст. землепанове усиловали ся на заведеня в селах так званого емфитевтичного ци нѣмецкого права. При складеню договорох о передачи маетку до дѣдичной аренды подля того права, землепан «продавать» маеток, а осадник, званый окупатором, его «купуе». Зато и само право было познате под назвов закупного права (Kaufrecht, по-чешскы — закупа).
На землѣ Словакии в доста великом числѣ приходили так званы гостѣ з чужины, котры приношали зо собов новы звыкы и традиции. Поступно они зачали вытваряти новы осады на принципах закупного (емфитевтичного) права. Принципы спочивали на тому, же в договорености зо землепаном так званы локаторы приводили групы осадникох на новы, рѣдко оселены землѣ. За тоту службу им шляхтичѣ давали право и титул шолтисох (scultetus), циже шолтисох з дѣдичным правом. Кедь шолтис справовав вецеро сел, годен быв справу окремых з них оддати до рук рихтарьох.З нѣмецкого Richter = судя,  iudex,  biró. Шолтисам помагали так званы присяжны, котрых выберала сельска громада, а котрых главна функция была голосованя в рамках судных процесох, де предсѣдав сам шолтис.Daniel Klimovský

Осадникы брали од феодала позыку грошми, зерном, статком итд. Кедь по 10 роках, коли не повинны были нич платити ани служити землепанови, не вертали довг, або пробовали утечи, перетворили ся на панщарьох. Панщарѣ дѣлили ся на дворовых, што служили при панови, и на польовых, што робили на полю. Кедьже по 10 роках сплатили довг, тогды надале платили лем панови десятину. Осадникы мали право свою землю продати за згодов пана, або шолтиса, мали право скаргы на пана перед судом, могли вступати в розличны договорны односины з иншыма газдами.Федір Ковач

 См. тыж 
 Панщина
 Кметь

 Жерела 
 Daniel Klimovský: Územná samospráva na Slovensku Rozvoj sídelných a samosprávnych štruktúr do roku 1939.  (файл .pdf)
 Федір Ковач: Закупне право. // С. 139.
 Osídľovanie Slovenska v 14. – 16. storočí ( zákupné a valašské právo)  (файл .doc)

 Референции 

Катеґорія:Право
Катеґорія:Середновік